b'\n_START_ARTICLE_\nJanez II. Kastiljski\n_START_SECTION_\nOtro\xc5\xa1tvo (1406\xe2\x80\x931419)\n_START_PARAGRAPH_\nRodil se je v Toru, v pala\xc4\x8di kraljevega samostana San Ildefonso. Leta 1406, ko je umrl njegov o\xc4\x8de, je bil star le dve leti. Ker je bil kralj \xc5\xa1e otrok so morali vladavino urediti tako da sta vladala regenta, njegova mati Katalina Lankasterska in stric po o\xc4\x8detovi strani, princ\xc2\xa0\xc2\xbb el infante\xc2\xab\xc2\xa0don Fernando (Ferdinand). Skrbni\xc5\xa1tvo in izobrazba malega kralja sta, po \xc5\xbeeljah Henrika III, pripadla glavnemu slu\xc5\xbeabniku Juanu Velaskijskemu, vrhovnemu sodniku Diegu L\xc3\xb3pezu Estunji\xc5\xa1kemu in kartagenskemu \xc5\xa1kofu, Pablu de Santa Mar\xc3\xada. Don Fernando je leta 1412 s podpisanim Kaspijskim sporazumom postal aragonski kralj. Svoje otroke, aragonske prince, \xc2\xbblos infantes de Arag\xc3\xb3n\xc2\xab\xc2\xa0je pustil v Kastilji zelo dobro preskrbljene._NEWLINE_Katalina Lankasterka je umrla 2. junija 1418 in njeno izginotje so uporabili aragonski princi, da bi preko nad\xc5\xa1kofa iz Toleda omogo\xc4\x8dili poroko enega izmed njih s princeso Marijo; \xc2\xbbla infanta Mar\xc3\xada\xc2\xab,s kraljem Juanom II. Poroka kralja s princeso Marijo, ki se je odvila 20. oktobra 1418, skupaj s smrtjo kraljice Kataline, je okrepila mo\xc4\x8d sinov don Fernanda, ki je umrl leta 1416, v Kastilji._NEWLINE_V tem \xc4\x8dasu je bil podpisan konkordat s Svetim sede\xc5\xbeem, ki je za pape\xc5\xbea razglasil Martina V, konkordat, ki v \xc5\xa1panski zgodovini velja za prvega podpisanega.\n_START_SECTION_\nVladavina (1419 - 1454)\n_START_PARAGRAPH_\nLeta 1420, dve leti po tem ko je Juan II. prevzel oblast ga je princ Henrik ugrabil. Njegov namen je bil prevzeti oblast in prepre\xc4\x8diti kralju da bi se poro\xc4\x8dil z monarhovo sestro, princeso Katalino Kastiljsko._NEWLINE_Na\xc4\x8drti princa Henrika so padli v vodo, ko je kralj, s pomo\xc4\x8djo prijatelja don \xc3\x81lvara de Lune, 29. novembra uspel pobegniti iz ujetni\xc5\xa1tva in se zatekel v grad v vasici Puebla de Montalb\xc3\xa1n. Princ Henrik je tja napotil svoje voja\xc5\xa1ke enote, vendar je 10. decembra odpovedal obleganje, saj nikako ni mogel mimo gradu do kralja, poleg tega pa so mu prihajale nasproti \xc4\x8dete njegovega brata Juana, ki je \xc5\xbeelel osloboditi kralja._NEWLINE_\xc4\x8ceprav mu je dal jamstvo, je kralj 14. julija 1423 odredil aretacijo princa Henrika, ki so ga odpeljali na grad Mora. Njegova \xc5\xbeena in privr\xc5\xbeenci, obve\xc5\xa1\xc4\x8deni o tem kar se je zgodilo, so pobegnili v Aragonijo. Vsi privilegiji, premo\xc5\xbeenje in naslovi so jim bili odvzeti, vse, razen vodenja santia\xc5\xa1kega redu, je bilo dodeljeno Juanu II. Naslov kastiljskega vodnika je kralj dodelil don \xc3\x81lvaru de LunI, ki si je tako okrepil vode\xc4\x8di polo\xc5\xbeaj na sodi\xc5\xa1\xc4\x8du._NEWLINE_Prijetje princa Henrika je povzro\xc4\x8dilo posredovanje kralja aragonske krone Alfonsa V., starej\xc5\xa1ega brata aragonskih princev. Iskal je zaveznike in poslal vojsko na Kastiljsko mejo. Prav tako je stopil v stik s princem \xc2\xbbinfantom\xc2\xab\xc2\xa0Juanom, ki je dobil dovoljenje kralja da zapusti Kastiljo in se pogodi o sporazumu z aragonskim kraljem. Pregovori so dosegli vrhunec s podpisom Sporazuma Torre de Arciel, 3. septembra 1425, ki je zadostil vsem zahtevam Alfonsa V. Osvobodili so princa Henrika, kot tudi vrnili njegovo premo\xc5\xbeenje, ki so mu ga odvzeli pri aretaciji._NEWLINE_Po podpisu sporazuma se je del kastiljskega visokega plemstva pridru\xc5\xbeil aragonski pehoti, da bi se soo\xc4\x8dil z don \xc3\x81lvarom de Luno in nejgovo politiko krepitve kastiljsko-leonske monarhije. Zbrali so se v Valladolidu in zahtevali, da kralj odstavi Don \xc3\x81lvara. Pritisk na kralja je za\xc4\x8denjal dobivati svoj namen 5. septembra 1427, \xc2\xa0ko je Juan II zapovedal izgon don \xc3\x81lvara in njegovih privr\xc5\xbeencev za leto in pol, a je izgon trajal le pet mesecev. 6 februarja 1428 je don \xc3\x81lvaro ponovno zasedel vrh sodi\xc5\xa1\xc4\x8da. Nekaj mesecev kasneje, 21 julija, je kraj ukazal aragonskima princema da zapustita sodi\xc5\xa1\xc4\x8de in pokazal odklon proti sklenitvi zveze in miru med Kastiljsko, Aragonsko in Navarsko krono, kot je bilo podpisano v Tordesillasu, 12. aprila. Kasneje je sestavil vojsko, ki bi se zoperstavila aragonskim princem. Aragonije in Navara sta si to razlagali kot korak bli\xc5\xbeje k razveljavitvi sporazuma Torre de Arciel, Alfonso V. je tako ukazal svojima sinovoma napad na Kastiljo in junija se je za\xc4\x8dela kastiljko-aragonska vojna, 1429-1430._NEWLINE_Med vojno sta kralj in don Alvaro ra\xc4\x8dunala na podporo celotnega kastiljskega plemstva, vklju\xc4\x8dno s tistim, ki je bila del frakcije pod aragosnko pehoto, kar je bilo odlo\xc4\x8dilno za izid vojne. Kastiljska vojska se je uspela dokopati vseh posesti v Kastilji, ki so pripadale aragonskim princem. Don \xc3\x81lvaro, zdaj z nazivom grofa, je dosegel premirje in pregnal aragonski del rodbine Trast\xc3\xa1mara iz Kastilje. Avtoriteta Juana II je slabela in ve\xc4\x8dina oblasti je bila tako v rokah Don \xc3\x81lvara de Lune, ki je postal najmogo\xc4\x8dnej\xc5\xa1i mo\xc5\xbe v Kastliji. _NEWLINE_Dogovor, ki je kon\xc4\x8dal sovra\xc5\xbenost je bil podpisan julija 1430. Predstavljal je popoln poraz aragonskih in navarskih kraljev, lastnina jim ni bila vrnjena, prav tako niso dobili dohodka, dose\xc5\xbeeno je bilo da aragonski princi pet let ne smejo prestopiti meje s Kastiljo, vsaj dokler sodniki ne re\xc5\xa1ijo zahteve. To sta obe kroni morali sprejeti, saj sta bili v nasprotju s Kastiljo voja\xc5\xa1ko pre\xc5\xa1ibki. Mir so podpisale \xc5\xa1est let pozneje, 22 septembra 1436 v Toledu, vse tri krone. Kot jamstvo za "pogodbo o miru in soglasju" je bil sklenjen zakon aragonskega princa Henrika z najstarej\xc5\xa1o h\xc4\x8derko kralja Navare, do\xc3\xb1o Blanco._NEWLINE_V letih med 1437 in 1445 se je kralj Juan II soo\xc4\x8dil s plemi\xc5\xa1ko frakcijo, ko jo je vodil njegov najbolj\xc5\xa1i prijatelj in vodilna osebnost, don \xc3\x81lvaro de Luna. V tem \xc4\x8dasu je bil zaradi zahtev enega dela kastiljskega plemstva, ki je ve\xc4\x8dinoma podpiralo princa Juana in Henrika, ob dveh prilo\xc5\xbenostih, zaradi obto\xc5\xbeb tiranstva, primoran odstaviti don \xc3\x81lvara. Prvi\xc4\x8d je bil odstavljen za \xc5\xa1est mesecev (Kastronunjski sporazum), drugi\xc4\x8d za \xc5\xa1est let, (Sodba Medine del Campo). Don \xc3\x81lvara niso obto\xc5\xbeevali le tiranstva, pa\xc4\x8d pa je bil obto\xc5\xbeen tudi za homoseksulaca._NEWLINE_Leta 1443 je Juana II. zopet ugrabil brat, tokrat princ Juan. Leta 1445 je v bitki pri Olmedu Don \xc3\x81lvaro porazil Aragonska princa, princ Juan pa je v bitki tudi umrl. Vendar, kot je poudaril zgodovinar Jaume Vicens Vives, zmaga v dr\xc5\xbeavljanski vojni ni pomagala okrepiti kastiljsko monarhijo, \xc4\x8deprav je "kraljeva oblast ponovno pridobila veliko svojih privilegijev v dr\xc5\xbeavi," je zmaga slu\xc5\xbeila samo za novo razdeljevanje dohodkov in dedi\xc5\xa1\xc4\x8dine do katerih sta bila glavna upravi\xc4\x8denca don \xc3\x81lvaro in princ Henrik._NEWLINE_Leta 1445 je umrla Mar\xc3\xada de Arag\xc3\xb3n, Juan pa se v drugi\xc4\x8d poro\xc4\x8dil z Izabelo Portugalsko, ki mu je rodila dva otroka, Izabelo (Izabela I. Kastiljska \xe2\x80\x93 Katoli\xc5\xa1ka kraljica) in Alfonsa. Poroko sta proslavila v Madrigalu de las Altas Torres, 17. avgusta 144.. _NEWLINE_Don \xc3\x81lvaro je bil zaradi tiranstva leta 1453 obglavljen. Naslednje leto 22. julija pa je v Valladolidu umrl tudi Juan II. Nasledil ga je sin Henrik IV, edini pre\xc5\xbeiveli od \xc5\xa1tirih otrok ki sta jih imela Juan II. in Marija, ki je tako postal kralj Henrik IV. Kastiljski._NEWLINE_Kljub temu da je vladal 49 let, je bil Juan II. slab vladar. Podlo\xc5\xbeen je bil vplivom drugih ljudi okoli sebe. Med temi ki so kralja izrabljali kot lutko za upravljanje Kastilje, sta bila njegov prijatelj don \xc3\x81lvaro in druga \xc5\xbeena Izabela Portugalska.\n_START_SECTION_\nGrobnica\n_START_PARAGRAPH_\nPokopan je bil v cerkvi San Pablo (Valladolid), dokler niso njegovih ostankov, po \xc5\xbeelji njegove h\xc4\x8derke Isabele Katoli\xc5\xa1ke preselili v Cartujo de Miraflores skupaj z njegovo drugo \xc5\xbeeno Isabelo Portugalsko in sino, infatom Alfonsom Kastiljskim. Grobnica Ivana II in Isabele Portugalske, izdelana iz alabasta, je delo kiparja Gil de Silo\xc3\xa9ja._NEWLINE_Leta 2006 zaradi obnovitve Cartuje de Miraflores, je generalni direktor za dedi\xc5\xa1\xc4\x8dino in kulturne dobrine Junte de Castilla z Le\xc3\xb3n odlo\xc4\x8dil za antropolo\xc5\xa1ko raziskavo ostankov Ivana II Kastiljskega in druge njegove \xc5\xbeene, ki sta bila pokopana v grobnici pod kraljevim grobom, kot tudi raziskavo ostankov infanta Alfona. Antropolo\xc5\xa1ko raziskavo sta vodila Luis Caro Dob\xc3\xb3n in Mar\xc3\xada Ed\xc3\xa9n Fern\xc3\xa1ndez Su\xc3\xa1rez, raziskovalca s podro\xc4\x8dja Fizi\xc4\x8dne antropologije Univerze v Leonu. Okostje krajla Ivana II Kastiljskega je bilo skoraj popolno, za razliko od njegove \xc5\xbeene, od katere je ostalo le nekaj kosti.'